༧གོང་ས་མཆོག་གིས་འདས་པོ་ཁོང་གི་གསོས་ཕྲུག་ན་མི་ཏ་བྷ་ཊ་ཅརྱའི་མིང་ཐོག་ཏུ་ཐུགས་གསོའི་གསུང་འཕྲིན་བསྩལ་བའི་ནང་འཁོད་དོན།ངོས་རང་ཨ་ཊལ་བྷི་ཧཱ་རི་ཝ་ཇི་པ་ཡེ་མཆོག་དང་ངོ་ཤེས་གྲོགས་པོ་ཆགས་པ་དེ་བསོད་བདེ་ཆེན་པོ་ཞིག་ལ་བརྩི་ཡི་ཡོད།དེ་སྔ་ཨ་ཊལ་བྷི་ཧཱ་རི་ཝ་ཇི་པ་ཡེ་མཆོག་གིས་ཕྱག་ལས་གནང་བཞིན་པའི་སྐབས་ངོས་གཉིས་རྒྱུན་དུ་ཐུག་འཕྲད་དང་།རྗེས་སུ་དམ་པ་དེ་ཉིད་རྒན་ཡོལ་ཞུས་རྗེས་ངོས་རང་མུ་མཐུད་ཁོང་གི་བཞུགས་ཤག་ཏུ་ཐུག་འཕྲད་དུ་ཕྱིན་པ་ཡིན།ཨ་ཊལ་བྷི་ཧཱ་རི་ཝ་ཇི་པ་ཡེ་མཆོག་ནི།བློ་རྩེ་གཅིག་གཏོད་དང་འགན་ཁུར་ཅན་གྱི་སྲིད་དོན་པ་ཞིག་རེད།དམ་པ་དེ་ཉིད་སྐུ་ཚེ་འཕེན་པ་རྫོགས་པ་ནི་རྒྱ་གར་ལ་མཚོན་ན་ཧ་ཅང་སྙན་གྲགས་ཆེ་བའི་རྒྱལ་ཁབ་ཀྱི་འགོ་ཁྲིད་ཅིག་མེད་པ་ཆགས་པ་རེད།ཕྱི་ལོ་༡༩༥༠སྨད་ཙམ་ནས་ཨ་ཊལ་བྷི་ཧཱ་རི་ཝ་ཇི་པ་ཡེ་མཆོག་གིས་ལྷག་བསམ་རྣམ་དག་གིས་བོད་དོན་དང་བོད་མིའི་ཆེད་རྒྱབ་སྐྱོར་གནང་འགོ་བཙུགས།དུས་དེ་ནས་བཟུང་དམ་པ་དེ་ཉིད་ཀྱིས་རྒྱ་གར་གྲོས་ཚོགས་ནང་བོད་དོན་ཆེད་རྒྱབ་སྐྱོར་ཤུགས་ཆེ་གནང་དགོས་པའི་རྒྱ་གར་གཞུང་ལ་འབོད་སྐུལ་ཡང་ཡང་ཞུས་ཡོད་ཅེས་གསུངས་ནས།སྲིད་དོན་པ་དམ་པ་དེ་ཉིད་མཆོག་ལ་བསྔོ་བ་སྨོན་ལམ་དང་སྦྲགས་ཤུལ་ལུས་ཉེ་འབྲེལ།གྲོགས་པོ་གྲོགས་མོ་དེ་བཞིན་ཕྱག་སྦྲེལ་བཅས་ལ་ཐུགས་གསོ་ཞུས་གནང་འདུག